### Resume

Vejle Kommune ønsker at ophæve del af byplanvedtægt nr. 3 for et erhvervsområde ved [adresse] og [adresse] for et areal, der også er omfattet af lokalplan nr. 1294 Boligområde ved [adresse], Vejle. Arealet hører til en nedlagt landbrugsejendom, der har været udlagt til erhvervsformål, men som i dag er udlagt til boligformål. Efter ophævelsen vil arealet kun være omfattet af lokalplan nr. 1294, og være udlagt til boligformål ligesom den nedlagte landbrugsejendom. Arealet er privat ejet.

Delvis ophævelse af byplanvedtægt nr. 3 har været i offentlig høring fra den 27. juni 2022 til den 8. august 2022.

Der er ikke indkommet indsigelser/bemærkninger i høringsperioden.

### Sagsfremstilling

![](data:image/png;base64...)

Figur 1: Kort over areal, hvor byplanvedtægt nr. 3 ønskes ophævet.

Planens historik:

Byrådet besluttede på møde 22. juni 2022, pkt. nr. 116, at sende delvis ophævelse af byplanvedtægt nr. 3 i offentlig høring.

Delvis ophævelse af byplanvedtægt nr. 3 har været i offentlig høring fra 27. juni 2022 til 8. august 2022.

Indsigelser/bemærkninger og ændringer af den delvise ophævelse:

Der er ikke indkommet indsigelser/bemærkninger i forbindelse med høringen.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Sagen drejer sig om en teknisk, administrativ rettelse, hvor der aflyses del af en byplanvedtægt, for at undgå overlap med en lokalplan. Dette medfører ikke en øget udledning af CO2, og den delvise aflysning af byplanvedtægten forventes dermed ikke at have et klimaaftryk.

### Historik

Teknik- og Miljødirektøren indstiller, 6. september 2022, pkt. 204:

at udvalget anbefaler over for Byrådet, at delvis ophævelse af byplanvedtægt nr. 3 vedtages endeligt.

Beslutning fra Teknisk Udvalg, 6. september 2022, pkt. 204:

Anbefalet.

Beslutning fra Økonomiudvalget, 26. september 2022, pkt. 195:

Anbefales.

### Beslutning

Godkendt.

Fraværende: Alvin Hermansen, i stedet mødte Simon Nilsson El-Ahmad.

Fraværende: Per Frederiksen, i stedet mødte John Schultz.

Fraværende: Magnus Lauridsen.